bluuebunny/crossref_metadata_2025 huggingface dataset:
Σύνθεση και φασματοσκοπική μελέτη άμορφων υλικών με τεχνολογική σημασία.
Authors: Καπούτσης Ιωάννης
Published: August 2021

ΠΑΡΟΥΣΙΑΖΕΤΑΙ ΔΙΕΞΟΔΙΚΑ Η ΔΟΜΙΚΗ ΔΟΝΗΤΙΚΗ ΜΕΛΕΤΗ ΥΑΛΩΔΩΝ ΣΥΣΤΗΜΑΤΩΝ ΜΕ ΧΑΡΑΚΤΗΡΙΣΤΙΚΕΣ ΔΙΑΦΟΡΕΣ ΣΤΙΣ ΤΙΜΕΣ ΙΟΝΤΙΚΗΣ ΤΟΥΣ ΑΓΩΓΙΜΟΤΗΤΑΣ ΜΕ ΤΕΧΝΙΚΕΣ RAMAN ΚΑΙ ΑΝΑΚΛΑΣΤΙΚΟΤΗΤΑΣ ΣΤΟ ΥΠΕΡΥΘΡΟ.Η ΜΕΛΕΤΗ ΤΩΝ ΔΥΑΔΙΚΩΝ ΠΥΡΙΤΙΚΩΝ ΥΑΛΩΝ ΑΛΚΑΛΙΩΝ ΧΝa2Ο(1-Χ)SiΟ2 ΚΑΙ Μ2Ο2SiΟ2 (M=Li,Na,K,Cs) ΑΠΕΔΕΙΞΕ ΤΗΝ ΕΞΑΡΤΗΣΗ ΤΗΣ ΤΟΠΙΚΗΣ ΚΑΙ ΤΗΣ ΔΟΜΗΣ ΤΗΣ ΕΝΔΙΑΜΕΣΗΣ ΕΚΤΑΣΗΣ ΑΠΟ ΤΟ ΕΙΔΟΣ ΚΑΙ ΤΟ ΠΕΡΙΕΧΟΜΕΝΟ ΣΕ ΑΛΚΑΛΙΟ.Η ΤΕΛΕΥΤΑΙΑ ΣΥΣΧΕΤΙΖΕΤΑΙ ΜΕ ΤΗΝ ΘΕΡΜΟΚΡΑΣΙΑΚΗ ΕΞΑΡΤΗΣΗ ΤΟΥ ΙΞΩΔΟΥΣ ΤΩΝ ΤΗΓΜΑΤΩΝ ΤΩΝ ΥΑΛΩΝ.ΔΙΑΠΙΣΤΩΝΕΤΑΙ Η ΑΝΟΜΟΙΟΓΕΝΗΣ ΚΑΤΑΝΟΜΗ ΤΩΝ ΚΑΤΙΟΝΤΩΝ ΑΛΚΑΛΙΩΝ ΕΝΤΟΣ ΤΗΣ ΥΑΛΩΔΟΥΣ ΜΗΤΡΑΣ ΣΕ ΠΛΕΓΜΑΤΙΚΕΣ ΘΕΣΕΙΣ ΔΙΑΦΟΡΕΤΙΚΗΣ ΒΑΣΙΚΟΤΗΤΑΣ.Η ΔΟΜΙΚΗ ΜΕΛΕΤΗ ΤΟΥ ΣΥΣΤΗΜΑΤΟΣ Νa2OXR2O3(3-2X)SiO2 (R=B,AI) ME ΘΕΤΙΚΗ ΑΠΟΚΛΙΣΗ ΤΗΣ ΙΟΝΤΙΚΗΣ ΑΓΩΓΙΜΟΤΗΤΑΣ ΑΠΟ ΤΗ ΓΡΑΜΜΙΚΗ ΣΥΜΠΕΡΙΦΟΡΑ ΑΠΟΚΑΛΥΠΤΕΙ ΤΟΝ ΔΙΑΦΟΡΕΤΙΚΟ ΡΟΛΟ ΤΩΝ Β2Ο3 ΚΑΙ ΑΙ2Ο3 ΣΤΗΝ ΙΟΝΤΙΚΗ ΑΓΩΓΙΜΟΤΗΤΑ ΤΩΝ ΥΑΛΩΝ.Η ΑΡΝΗΤΙΚΗ ΑΠΟΚΛΙΣΗ ΑΠΟ ΤΗ ΓΡΑΜΜΙΚΟΤΗΤΑ ΣΤΟ ΣΥΣΤΗΜΑ ΧΝaB02(1-X)LiBO2 ΑΝΑΓΝΩΡΙΖΕΤΑΙ ΔΟΜΙΚΑ ΜΕΣΩ ΤΗΣ ΙΣΟΜΕΡΕΙΩΣΗΣ ΤΕΤΡΑΕΔΡΙΚΩΝ,ΒΟ/4,ΠΡΟΣ ΤΡΙΓΩΝΙΚΑ ΑΤΟΜΑ ΒΟΡΙΟΥ,ΒΟ/2Ο-,ΚΑΙ ΤΗΝ ΠΑΡΟΥΣΙΑ ΔΟΜΩΝ ΠΟΥ ΣΥΝΑΝΤΩΝΤΑΙ ΣΤΗΝ ΑΓΝΩΣΤΗ ΕΩΣ ΤΩΡΑ ΕΝΩΣΗ LiNaB4O8.H MEΛΕΤΗ ΤΩΝ ΥΠΕΡΙΟΝΤΙΚΩΝ ΥΑΛΩΝ ΧΑgI(1-X)[Ag2Ch-nFxCHy](F=B,P,Mo,Ge KAI Ch=O,S) ΔΕΙΧΝΕΙ ΟΤΙ Η ΕΠΙΔΡΑΣΗ ΤΟΥ ΑgI ΣΤΗ ΥΑΛΩΔΗ ΔΟΜΗ ΕΞΑΡΤΑΤΑΙ ΑΠΟ ΤΟΝ ΛΟΓΟ n=FxChy/Ag2Ch KAI AΠO TO ΠΕΡΙΕΧΟΜΕΝΟ ΣΕ ΑgI.ΑΠΟΚΑΛΥΠΤΕΤΑΙ Η ΥΠΑΡΞΗ ΠΟΙΚΙΛΙΑΣ ΠΛΕΓΜΑΤΙΚΩΝ ΘΕΣΕΩΝ ΥΠΟΔΟΧΗΣ ΤΩΝ Αg+.ΠΡΟΤΕΙΝΕΤΑΙ Η ΥΠΑΡΞΗ ΦΑΣΕΩΝ ΑgI,ΑΝΑΛΟΓΩΝ ΤΟΥ ΚΡΥΣΤΑΛΛΙΚΟΥ ΑgI,ΚΑΙ ΜΕ ΒΑΘΜΟ ΟΡΓΑΝΩΣΗΣ ΠΟΥ ΠΟΙΚΙΛΛΕΙ ΑΝΑΛΟΓΑ ΜΕ ΤΟ ΕΙΔΟΣ ΤΗΣ ΥΑΛΩΔΟΥΣ ΜΗΤΡΑΣ ΚΑΙ ΤΟΝ ΛΟΓΟ n=FxChy/Ag2Ch.
Σύνθεση και μελέτη των ιδιοτήτων φθορισμού νέων κουμαρινικών και κινολινονικών παραγώγων καθώς και των ενζυμικών υποστρωμάτων τους.
Authors: Χαρίτος Χρήστος
Published: August 2021

ΟΙ ΣΤΟΧΟΙ ΤΗΣ ΠΑΡΟΥΣΑΣ ΔΙΑΤΡΙΒΗΣ ΗΤΑΝ: (Ι) Η ΣΥΝΘΕΣΗ ΝΕΩΝ ΚΟΥΜΑΡΙΝΙΚΩΝ ΚΑΙ ΚΙΝΟΛΙΝΟΝΙΚΩΝ ΠΑΡΑΓΩΓΩΝ ΤΑ ΟΠΟΙΑ ΘΑ ΑΠΟΤΕΛΟΥΣΑΝ ΝΕΟΥΣ ΦΘΟΡΙΖΟΝΤΕΣ ΔΕΙΚΤΕΣ (ΙΙ) Η ΣΥΝΘΕΣΗ ΦΘΟΡΙΖΟΝΤΩΝ ΥΠΟΣΤΡΩΜΑΤΩΝ ΜΕ Η ΧΩΡΙΣ ΕΝΔΟΜΟΡΙΑΚΗ ΑΠΟΣΒΕΣΗ ΦΘΟΡΙΣΜΟΥ ΚΑΤΑΛΛΗΛΩΝ ΓΙΑ ΤΟΝ ΠΡΟΣΔΙΟΡΙΣΜΟ ΠΡΩΤΕΑΣΩΝ ΚΑΙ ΛΙΠΑΣΩΝ (ΙΙΙ) Η ΣΥΝΔΕΣΗ ΦΘΟΡΙΖΟΥΣΩΝ ΕΝΩΣΕΩΝ ΣΕ ΚΑΤΑΛΛΗΛΟ ΣΤΕΡΕΟ ΥΠΟΣΤΡΩΜΑ ΚΑΙ ΜΕΣΩ ΑΥΤΩΝ Η ΠΕΡΑΙΤΕΡΩ ΑΝΑΠΤΥΞΗ ΦΘΟΡΙΖΟΝΤΩΝ ΥΠΟΣΤΡΩΜΑΤΩΝ ΜΕ ΤΗ ΜΕΘΟΔΟΛΟΓΙΑ ΤΗΣ ΣΥΝΘΕΣΗΣ ΣΕ ΣΤΕΡΕΑ ΦΑΣΗ.Η ΣΥΝΘΕΣΗ ΤΩΝ ΚΟΥΜΑΡΙΝΙΚΩΝ ΚΑΙ ΚΙΝΟΛΙΝΟΝΙΚΩΝ ΠΑΡΑΓΩΓΩΝ ΕΓΙΝΕ ΜΕΣΩ ΓΝΩΣΤΩΝ ΑΠΟ ΤΗ ΒΙΒΛΙΟΓΡΑΦΙΑ ΜΕΘΟΔΩΝ.ΣΥΝΤΕΘΗΚΑΝ ΔΕΚΑ (10) ΥΠΟΣΤΡΩΜΑΤΑ ΜΕ ΕΝΔΟΜΟΡΙΑΚΗ ΑΠΟΣΒΕΣΗ ΦΘΟΡΙΣΜΟΥ ΜΕ ΣΥΝΘΕΣΗ ΣΕ ΔΙΑΛΥΜΑ.ΟΛΑ ΤΑ ΥΠΟΣΤΡΩΜΑΤΑ ΗΤΑΝ ΤΥΠΟΥ Π-ΝΙΤΡΟΑΝΙΛΙΔΙΩΝ.ΣΕ ΟΛΑ ΤΑ ΥΠΟΣΤΡΩΜΑΤΑ,ΠΛΗΝ ΕΝΟΣ,ΕΠΙΤΕΥΧΘΗ ΙΚΑΝΟΠΟΙΗΤΙΚΗ ΑΠΟΣΒΕΣΗ ΦΘΟΡΙΣΜΟΥ (89,8-99,6%).ΕΤΣΙ ΛΟΙΠΟΝ,ΕΙΝΑΙ ΔΥΝΑΤΗ Η ΜΕΤΑΤΡΟΠΗ ΤΩΝ ΕΜΠΟΡΙΚΑ ΔΙΑΘΕΣΙΜΩΝ ΧΡΩΜΟΓΟΜΩΝ ΥΠΟΣΤΡΩΜΑΤΩΝ ΤΥΠΟΥ Π-ΝΙΤΡΟΑΝΙΛΙΔΙΩΝ ΣΥΓΧΡΟΝΩΣ ΚΑΙ ΣΕ ΦΘΟΡΙΖΟΝΤΑ.ΕΠΙΤΕΥΧΘΗ Η ΣΥΝΔΕΣΗ ΔΥΟ (2) ΚΟΥΜΑΡΙΝΙΚΩΝ ΠΑΡΑΓΩΓΩΝ ΣΕ ΣΤΕΡΕΟ ΥΠΟΣΤΡΩΜΑ.ΣΥΝΤΕΘΗΚΑΝ ΤΕΣΣΕΡΑ (4) ΦΘΟΡΙΖΟΝΤΑ ΥΠΟΣΤΡΩΜΑΤΑ ΣΕ ΣΤΕΡΕΑ ΦΑΣΗ ΚΑΤΑΛΛΗΛΑ ΓΙΑ ΤΗ ΜΕΛΕΤΗ ΠΡΩΤΕΑΣΩΝ ΚΑΙ ΛΙΠΑΣΩΝ
Μελέτη της χημικής δραστικότητας των αλογονούχων ενώσεων του Re (III) με ακετυλένια και αμίνες
Authors: Αρμπίλιας Σταύρος
Published: August 2021

ΤΑ ΔΙΠΥΡΗΝΙΚΑ ΣΥΜΠΛΟΚΑ ΤΟΥ ΡΗΝΙΟΥ ΙΙΙ ΤΟΥ ΤΥΠΟΥ (ΒU4N)2Re2X8 (X=CL.BR,I)KAΘΩΣ ΚΑΙ ΤΑ Re2CL6(PPH3)2,Re2(CH3COO)4CL2 ΠΡΟΚΑΛΟΥΝ ΟΜΟΓΕΝΩΣ ΤΟΝ ΠΟΛΥΜΕΡΙΣΜΟ ΚΑΙ ΕΚΛΕΚΤΙΚΟ ΚΥΚΛΟΤΡΙΜΕΡΙΣΜΟ ΜΟΝΟΥΠΟΚΑΤΕΣΤΗΜΕΝΩΝ ΚΑΙ ΔΙΣΥΠΟΚΑΤΕΣΤΗΜΕΝΩΝ ΑΛΚΙΝΙΩΝ ΤΟΥ ΤΥΠΟΥ RCCR' (R=PH, MeCOO,R'=H,PH,MeCOO).H ANTIΔΡΑΣΗ ΛΑΜΒΑΝΕΙ ΧΩΡΑ ΣΕ ΘΕΡΜΟΚΡΑΣΙΕΣ ΔΩΜΑΤΙΟ ΑΝΩ ΤΩΝ 70ΟC ΑΝΑΛΟΓΑ ΜΕ ΤΟ ΧΡΗΣΙΜΟΠΟΙΟΥΜΕΝΟ ΣΥΜΠΛΟΚΟ ΚΑΙ ΣΕ ΘΕΡΜΟΚΡΑΣΙΑ ΔΩΜΑΤΙΟΥ ΧΡΗΣΙΜΟΠΟΙΩΝΤΑΣ ΜΑΖΙ ΣΥΝΚΑΤΑΛΥΤΗ ALE+CL2.TA AΠΟΤΕΛΕΣΜΑΤΑ ΑΥΤΑ ΑΠΟΤΕΛΟΥΝ ΤΟ ΠΡΩΤΟ ΠΑΡΑΔΕΙΓΜΑ ΟΜΟΓΕΝΟΥΣ ΚΥΚΛΟΤΡΙΜΕΡΙΣΜΟΥ ΚΑΙ ΓΡΑΜΜΙΚΟΥ ΟΛΙΓΟΜΕΡΙΣΜΟΥ ΑΛΚΙΝΙΩΝ ΑΠΟ ΕΝΩΣΕΙΣ ΠΟΥ ΠΕΡΙΕΧΟΥΝ ΤΕΤΡΑΠΛΟ ΔΕΣΜΟ ΜΕΤΑΛΛΟΥ-ΜΕΤΑΛΛΟΥ ΚΑΙ ΤΟ ΠΡΩΤΟ ΠΑΡΑΔΕΙΓΜΑ ΚΑΤΑΛΥΤΙΚΗΣ ΔΡΑΣΤΙΚΟΤΗΤΑΣ ΤΟΥ ΙΟΝΤΟΣ Re2CL82- ΑΠΟ ΤΗΝ ΑΝΑΚΑΛΥΨΗ ΤΟΥ.
Ελληνική και γερμανική αρχαιολογία
Authors: Αναγνώστου Ιωάννα
Published: August 2021

Η ελληνική και η γερμανική αρχαιολογία δημιουργούνται στα πλαίσια δημιουργίας των εθνικών κρατών τους. Η διατριβή ερευνά τις σχέσεις ελληνικής και γερμανικής κρατικής ιδεολογίας από τη μια πλευρά και αρχαιολογίας από την άλλη. Η άμεση σύνδεση των στοιχείων αυτών είναι εμφανής στις προσωπικές εξαρτήσεις των αρχαιολόγων, στους στόχους της έρευνας και στην ανάδειξη των ευρημάτων. Η έλλειψη φόρτισης της προϊστορικής αρχαιολογίας από την εθνική ιδεολογία καθυστέρησε την εκδήλωση κρατικού ενδιαφέροντος για αυτόν τον τομέα. Όταν το εθνικό παρελθόν διευρύνεται, αρχίζει να αποτελεί και αντικείμενο έρευνας. Οι παράλληλες δράσεις και επιδράσεις της αρχαιολογικής έρευνας των ελλήνων και γερμανών αρχαιολόγων συνδέονται με την εξάρτηση της εκπαίδευσης των ελλήνων αρχαιολόγων από τα γερμανικά πανεπιστήμια, κύρια όμως προκαλούνται από την αναγέννηση της ελληνικής και γερμανικής εθνικής συνείδησης.
Η νοτιοδυτική Θράκη κατά τους 13ο και 14ο αιώνες
Authors: Ζαφειρίου Γερακίνα
Published: August 2021

Η εργασία αυτή αποτελεί μια μονογραφία της περιοχής της Ν.Δ. Θράκης κατά το 13 και 14 αι. Ως Ν.Δ. Θράκη ορίζεται η περιοχή της ενιαίας Θράκης μεταξύ των ποταμών Έβρο και Νέστο. Σε μια σύντομη εισαγωγή παρουσιάζεται ο χώρος, η γεωμορφολογία της περιοχής και οι οδοί επικοινωνίας. Στο κεφάλαιο της πολιτικής ιστορίας με βάση τις ιστορικές πηγές και τη σύγχρονη βιβλιογραφία παρουσιάζονται τα πολιτικά και στρατιωτικά γεγονόντα με έμφαση στις σχέσεις της βυζαντινής αυτοκρατορίας με τους λαούς της Βαλκανικής και οι εμφύλιοι πόλεμοι που εκτυλίχθηκαν στην περιοχή της Ν.Δ. Θράκης. Στη μελέτη της διοικητικής οργάνωσης της περιοχής η διάκριση των διοικήσεων Ανδριανουπόλεως και Διδυμοτείχου βασίστηκε σε ιστορικά γεγονόντα που αναδείκνυαν τις πόλεις σε σημαντικές και στην ύπαρξη ξεχωριστών αρχόντων. Για τον Βολερό υπήρχε μια σειρά εγγράφων των μονών του Άγιου Όρους όπου αναφερόταν είτε ως ξεχωριστή διοίκηση είτε ενωμένο με παρακείμενα θέματα. Στην παρουσίαση των πόλεων της περιοχής δόθηκε έμφαση στις πόλεις δίπλα στον Έβρο ποταμό, την Ανδριανούπολη, το Διδυμότειχο, που αναδείχθηκαν σε στρατιωτικά και διοικητικά κέντρα ειδικά τον 14ο αι. Οι αξιωματούχοι της περιοχής χωρίστηκαν σε τέσσερις ομάδες, τους στρατιωτικούς και οικονομικούς υπαλλήλους της κεντρικής εξουσίας , τους άρχοντες των πόλεων, τους αυτόνομους ηγεμόνες και τους στασιαστές. Στην οικονομική ζωή παρουσιάστηκε η γεωργική και κτηνοτροφική παραγωγή, η δευτερογενής παραγωγή και το εμπόριο, και στην κοινωνική ζωή οι κοινωνικές ομάδες του αγροτικού πληθυσμού και των πόλεων.
Το Είναι και το Δέον του δικαίου
Authors: Τάκης Ανδρέας
Published: August 2021

Το έργο παρακολουθεί την εξέλιξη των βασικών θέσεων της αναλυτικής φιλοσοφίας του δικαίου. Δεν αποβλέπει όμως σε μια συμβολή στην ιστορία της φιλοσοφίας ή της ιδεολογίας του δικαίου. Στόχος αντίθετα είναι μια φιλοσοφική παρουσίαση του αναλυτικού νομικού θετικισμού. Περισσότερο και από την διαρκή αναζήτηση των φιλοσοφικών θεμελίων των θέσεων που παρουσιάζονται, αυτό σημαίνει ότι, στο πλαίσιο της παρουσίασης αυτής, τόσο οι ίδιες οι θέσεις του αναλυτικού θετικισμού όσο και τα εκάστοτε φιλοσοφικά του υποστηρίγματα, δεν παρατίθενται απλώς ως εκφρασθείσες απόψεις στη ροή της ιστορίας της νομικής σκέψης, αλλά αντιμετωπίζονται ως ενεργά φιλοσοφικά επιχειρήματα που διεκδικούν από εμάς την αναγνώριση της ορθότητάς τους και την αποδοχή τους.
Συμβολή των υπάρχουσων διαγνωστικών μεθόδων στην αντιμετώπιση του καρκίνου του προστάτη
Authors: Τζώρτζης Βασίλειος
Published: August 2021

Οι προσπάθειες για πρώιμη διάγνωση του προστατικού καρκίνου έχουν ευωδόσει σημαντικά με την ευρεία εφαρμογή της δακτυλικής εξέτασης, του ειδικού προστατικού αντιγόνου και της δια του ορθού καθοδηγούμενες συστηματικές βιοψίες του αδένα με τη βοήθεια των υπερήχων. Παρόλα αυτά, ο καρκίνος του προστάτη παραμένει ένα μεγάλο παγκόσμιο πρόβλημα, αποτελώντας τη συχνότερη νεοπλασία και τη δεύτερη σε συχνότητα αιτία θανάτου στον άνδρα. Ο σκοπός της παρούσας διατριβής ήταν η αξιολόγηση των υπαρχουσών ειδικών κλινικοεργαστηριακών παραμέτρων στην πρώιμη διάγνωση της νόσου. Για να επιτευχθεί ο σκοπός αυτός, πραγματοποιήθηκε μια σειρά μελετών με τους εξής στόχους, α) την αξιολόγηση της διαγνωστικής αξίας της δακτυλική εξέτασης, του ειδικού προστατικού αντιγόνου και της διορθικής υπερηχοτομογραφίας β) τη σύγκριση της διαγνωστικής αξίας όλων των εφαρμοζόμενων κλινικοεργαστηριακών διαγνωστικών μεθόδων και την ανεύρεση της αποτελεσματικότερης, γ) την αξιολόγηση ενός μηχανικού πρωτότυπου πραγματοποιώντας δοκιμαστικές μετρήσεις σε προπλάσματα προστάτη με σύγχρονη διεξαγωγή μετρήσεων στα ίδια προπλάσματα με συμβατικές μεθόδους (δακτυλική εξέταση), ώστε να γίνει επιβεβαίωση της ορθής λειτουργίας της μετρητικής διάταξης και δ) στα πλαίσια κλινικής μελέτης, η αξιολόγηση της διαγνωστικής ικανότητας του πρωτοτύπου και η σύγκρισή του με τις συμβατικές μεθόδους (PSA, δακτυλική εξέταση, διορθική υπερηχοτομογραφία). Το υλικό της μελέτης περιέλαβε ασθενείς με συμπτώματα από το κατώτερο ουροποιητικό που υποβλήθηκαν σε βιοψία προστάτη το χρονικό διάστημα 1998 - 2001. Συγκρίνοντας την ευαισθησία και ειδικότητα των βασικών διαγνωστικών εξετάσεων, δεν βρέθηκε να υπάρχουν στατιστικώς σημαντικές διαφορές μεταξύ τους. Επίσης, κατά την αξιολόγηση όλων των ειδικών κλινικοεργαστηριακών εξετάσεων, καμία μέθοδος δεν υπερείχε των άλλων σαν προγνωστικός παράγοντας της διάγνωσης του καρκίνου. Τέλος, η εφαρμογή του μηχανικού πρωτοτύπου απεικόνισης πρώτα σε προπλάσματα προστάτη και κατόπιν σε κλινική δοκιμή σε ασθενείς, απέδειξε την απαιτούμενη αποτελεσματικότητα και ασφάλεια για την περαιτέρω ευρεία χρήση του.
Αναρρόφηση ωοθυλακίων σε νεαρές αμνάδες
Authors: Βαλάση Ειρήνη
Published: August 2021

Οι σύγχρονες αντιλήψεις για τη διαχείριση των αγροτικών ζώων επιβάλλουν οι μέθοδοι υποβοηθούμενης αναπαραγωγής που εφαρμόζονται σε αμνάδες να αποδίδουν υψηλά ποσοστά παραγωγής εμβρύων δίχως όμως να επηρεάζουν τη φυσιολογική αναπαραγωγική ικανότητα και την ευζωία των δοτριών. Χρησιμοποιώντας ως μοντέλο αμνάδες Καραγκούνικης φυλής, η παρούσα διατριβή εκπονήθηκε με στόχο τη μελέτη: (1) της ανάπτυξης των ωοθυλακίων σε διάφορες ηλικίες, (2) της ανταπόκρισης των ωοθηκών μετά από μία ή επανειλημμένη πρόκληση πολλαπλής ανάπτυξης ωοθυλακίων (ΠΠΑΩ) και του ποσοστού συλλογής ωαρίων μετά από λαπαροσκοπική αναρρόφηση ωοθυλακίων (OPU) σε διάφορες ηλικίες, (3) της συνεισφοράς της δόσης της γοναδοτροπίνης στην ανταπόκριση των ωοθηκών, (4) της ικανότητας ωρίμανσης in vitro των συλλεγόμενων ωαρίων από μία ή επανειλημμένες OPU, (5) των επιδράσεων της ΠΠΑΩ και της OPU στην ενήβωση, στη μυοσκελετική ανάπτυξη και στη μελλοντική αναπαραγωγική ικανότητα των αμνάδων που γεννήθηκαν χειμώνα ή φθινόπωρο και (6) της πιθανότητας πρόβλεψης των αμνάδων που ανταποκρίνονται καλά στην ΠΠΑΩ με βάση τη συγκέντρωση της οιστραδιόλης (Ε2) στον ορό του αίματος σε διάφορα στάδια της αγωγής. Τα αποτελέσματα των παραπάνω παραγόντων καταδεικνύουν ότι: (1) η φυσιολογική ανάπτυξη των ωοθυλακίων αμνάδων Καραγκούνικης φυλής δε διαφέρει από την αντίστοιχη άλλων φυλών, (2) η ανταπόκριση των ωοθηκών εφαρμόζοντας την ίδια αγωγή με γοναδοτροπίνες μειώνεται με την πάροδο της ηλικίας. Όμως, όταν η αγωγή προσαρμόζεται στο σωματικό βάρος του κάθε ζώου η ανταπόκριση αυτή παραμένει σχετικά σταθερή ανεξάρτητα από την ηλικία, (3) ο αριθμός και η ποιότητα των συλλεγόμενων ωαρίων παρουσιάζει βελτίωση εάν η ορμονική αγωγή προσαρμοστεί στο σωματικό βάρος της κάθε αμνάδας, (4) τα ωάρια που συλλέγονται από αμνάδες ηλικίας 3 και 4 μηνών δεν ωριμάζουν in vitro. Όμως, αν σε αμνάδες έχει διενεργηθεί OPU και σε νεαρότερη ηλικία, τα ωάρια που συλλέγονται από αυτές ωριμάζουν in vitro και στις προαναφερθείσες ηλικίες, (5) η OPU και η ΠΠΑΩ δεν επηρεάζουν την ενήβωση, τη μυοσκελετική ανάπτυξη και την αναπαραγωγική ικανότητα των αμνάδων που έχουν γεννηθεί σε διαφορετικές εποχές και (6) με βάση τη συγκέντρωση της Ε2 στον ορό του αίματος 12 ώρες πριν από τη διενέργεια της OPU μπορούν να προβλεφθούν οι αμνάδες που δεν ανταποκρίνονται καλά στην ορμονική αγωγή. Πρώιμος εντοπισμός των αμνάδων που δεν ανταποκρίνονται καθόλου στην ΠΠΑΩ μπορεί να επιτευχθεί με προσδιορισμό της Ε2 τουλάχιστον 12 ώρες μετά την έναρξη της αγωγής.
Μελέτη διαμόρφωσης βιολογικά δραστικών πεπτιδομιμητικών μορίων με χρήση πυρηνικού μαγνητικού συντονισμού
Authors: Ζερβού Μαρία
Published: August 2021

Το losartan αποτελεί ένα νέας γενεάς αντιϋπερτασικό μόριο το οποίο ανταγωνίζεται την υπερτασική δράση της πεπτιδορμόνης Αγγειοτασίνης ΙΙ στον ΑΤ1 υποδοχέα. Για την κατανόηση του μηχανισμού δράσης του σε μοριακό επίπεδο το πρώτο στάδιο περιλαμβάνει τη γνώση των διαμορφωτικών ιδιοτήτων. Αυτό επιτεύχθηκε με χρήση συνδυασμού φασματοσκοπίας Πυρηνικού Μαγνητικού Συντονισμού και Υπολογιστικής Χημείας. Η διαμόρφωση του αντιϋπερτασικού φαρμακευτικού προϊόντος έγινε σε διαφορετικά περιβάλλοντα προς κατανόηση του ρόλου τους στις φυσικοχημικές του ιδιότητες. Τα αποτελέσματα έδειξαν ότι το περιβάλλον είναι καθοριστικό μόνο στη διαμόρφωση της αλκυλικής αλυσίδας. Είναι γνωστό ότι το losartan δρα σε διαμεμβρανικό επίπεδο. Για το λόγο αυτό χρησιμοποιήθηκαν επισημασμένα αντιδραστήρια για την εξεύρεση της τοπογραφίας του σε μικκυλιακό περιβάλλον το οποίο προσομοιάζει αυτό των λιποειδών διπλοστιβάδων. Τα αποτελέσματα έδειξαν ότι το losartan εντοπίζεται στο ενδιάμεσης πολικότητας τμήμα των μικκυλίων ώστε να βελτιστοποιήσει τις αμφοτερικές αλληλεπιδράσεις. Παρόμοια πειράματα διεξήχθησαν με το δραστικό μεταβολίτη EXP-3174. Ο μεταβολίτης έχει σχεδόν πανομοιότυπη διαμόρφωση στα διάφορα περιβάλλοντα που μελετήθηκε και εξασκεί δραστικότερη αλληλεπίδραση στο μικκύλια.
Η μετάφραση του βίου του Βασιλείου του Νέου στα πλαίσια της απόκρυφης βουλγαρικής γραμματείας κατά το 13ο - 14ο αιώνα
Authors: Ευαγγέλου Ηλίας
Published: August 2021

Η απόκρυφη και η αποκαλυπτική γραμματεία αποτελούν μια ιδιαίτερη πτυχή της μεσαιωνικής σλαβικής φιλολογίας. Τα προϊόντα τους, αν και ήρθαν στο φως αρκετά νωρίς - η έκδοσή τους άρχισε ήδη στα τέλη του 19ου αιώνα από διάφορους ερευνητές, κυρίως Ρώσους - δεν έγιναν αντικείμενο συστηματικής έρευνας και μελέτης από τους ειδικούς. Έτσι ο πλούτος των πληροφοριών που διασώζουν έμεινε για ένα μεγάλο χρονικό διάστημα αναξιοποίητος. Μια δεύτερη και πιο ουσιαστική προσέγγιση των έργων αυτών, που ξεκίνησε στη διάρκεια του 20ου αιώνα για να κορυφωθεί στο δεύτερο μισό του, απέδειξε πόσο πλούσια και ουσιαστική πηγή πληροφοριών για τη ζωή του μεσαιωνικού κόσμου και ειδικότερα του σλαβικού ήταν τα απόκρυφα και αποκαλυπτικά έργα που σώθηκαν μέχρι τις μέρες μας. Αξιοσημείωτο είναι μάλιστα ότι στα έργα αυτά, σε αντίθεση με όλη την υπόλοιπη γραμματεία, διασώζονται πληροφορίες που φωτίζουν το κοσμοείδωλο του απλού μεσαιωνικού ανθρώπου που βρισκόταν μακριά από την βασιλική αυλή, τα κέντρα της παιδείας και πολύ συχνά έξω από τον έλεγχο της Εκκλησίας. Οι πολύτιμες αυτές πληροφορίες εμπλουτίζουν τις ελάχιστες γνώσεις μας για τον απλό μεσαιωνικό άνθρωπο και συμπληρώνουν την εικόνα που μας δίνουν τα αγιολογικά κείμενα. Η εμβάθυνση στο περιεχόμενο των απόκρυφων και αποκαλυπτικών έργων διευκολύνθηκε σε μεγάλο βαθμό από τη μελέτη των έργων που ήταν ήδη γνωστά και δημοσιευμένα. Κυρίως όμως βασίστηκε στην ανεύρεση και δημοσίευση νέων χειρογράφων που συμπλήρωσαν τα ήδη γνωστά έργα και φώτισαν περισσότερο την ιστορία της χειρόγραφης παράδοσής τους, αποκαθιστώντας σε μεγάλο βαθμό το αρχικό κείμενο και απαντώντας, στο μέτρο του δυνατού, σε μια σειρά ερωτημάτων που είχαν σχέση με τον χρόνο και τα όρια της διάδοσής τους, καθώς και τις αντιλήψεις εκείνων που τα διέδιδαν. Από το πλήθος των έργων που ανήκουν στις παραπάνω κατηγορίες, στα πλαίσια της εργασίας αυτής θα παρουσιαστεί η βουλγαρική μετάφραση του Βίου του Βασιλείου του Νέου, που διασώζεται στο χειρόγραφο 20 Ν της Νέας Συλλογής της Μονής Σινά. Ο Βίος αυτός παρουσιάζει ιδιαίτερο ενδιαφέρον για την ιστορία και την εξέλιξη της απόκρυφης και αποκαλυπτικής γραμματείας, διότι, αν και ανήκει στην κατηγορία των αγιολογικών έργων, το περιεχόμενό του παρουσιάζει χαρακτηριστικά της αποκαλυπτικής γραμματείας. Επιπλέον στον Βίο εμφανίζονται αντιλήψεις που παρουσιάζουν μακρά εξέλιξη στα πλαίσια της απόκρυφης και της αποκαλυπτικής γραμματείας (Τελώνια, τελωνισμός της ψυχής, Τελική Κρίση, τιμωρία αμαρτωλών, κ.α.) και οι οποίες εδώ εμφανίζονται ολοκληρωμένες και αποκρυσταλλωμένες. Ενώ τέλος, φαίνεται ότι η μετάφραση του Βίου λειτουργεί θετικά για την καθιέρωση και διάδοση μερικών από τις παραπάνω αντιλήψεων, οι οποίες επηρεάζουν το σλαβικό κοσμοείδωλο. […]
Παρασκευή, κρυσταλλογραφική ανάλυση και επίδραση στη ριζοβολία προϊόντων εγκλεισμού σε β - κυκλοδεξτρίνη του β - ναφθοξυοξικού οξέος, του ινδολο - 3 - βουτυρικού οξέος, του α - ναφθοξυοξικού οξέος και του trans - κινναμικού οξέος
Authors: Κοκκίνου Αρετή
Published: August 2021

Στο πρώτο μέρος της εργασίας αυτής μελετήθηκε η μοριακή δομή των προϊόντων εγκλεισμού τριών ρυθμιστών φυτικής αύξησης, του β-ναφθοξυοξικού οξέος (ΝΟΑ), του trans-κινναμικού οξέος (tCA) και του ινδολ-3-βουτυρικού οξέος (ΙΒΑ) με β- κυκλοδεξτρίνη (β-CD). Όλοι οι εξεταζόμενοι φυτορρυθμιστικοί παράγοντες επιδρούν στη ριζοβολία των φυτών. Τα ΝΟΑ, ΝΑΑ και ΙΒΑ ανήκουν στις αυξίνες και ενισχύουν τη ριζοβολία, ενώ το tCA είναι παρεμποδιστής ριζικής ανάπτυξης και παρουσιάζει αλληλοπαθή δράση. Η επίλυση της δομής των συμπλοκών αυτών επιτεύχθηκε με επεξεργασία δεδομένων περίθλασης ακτίνων-Χ σε κρυστάλλους. Κατά τη μελέτη των μοριακών δομών αποδείχθηκε ότι και στις τρεις περιπτώσεις τα σύμπλοκα κρυσταλλώνουν σε ομάδα χώρου C2 με μοριακή διάταξη διώρυγας (CH). Τα μόρια της β-CD σχηματίζουν διμερή, στην υδρόφοβη κοιλότητα των οποίων ανευρίσκονται τα ξενιζόμενα μόρια. Η στοιχείο μετρική αναλογία ξενιστή: ξενιζόμενου μορίου για τα σύμπλοκα NOA/β-CD, tCA/β-CD, IBA/β-CD είναι αντίστοιχα 2:1, 1:1 και 2:1. Κατά τη διαδικασία βελτιστοποίησης της δομής διαπιστώθηκε ότι οι δεσμοί υδρογόνου που σχηματίζουν τα καρβοξυλικά οξυγόνα των ξενιζόμενων μορίων είναι εκείνοι που σταθεροποιούν τη μοριακή διάταξη διώρυγας στα τρία σύμπλοκα, αν και ο τρόπος σχηματισμού των υδρογονικών αυτών δεσμών διαφοροποιείται από περίπτωση σε περίπτωση. Στο δεύτερο μέρος της εργασίας εξετάστηκε η επίδραση, ελεύθερων και συμπλοκοποιημένων, β-ναφθοξυοξικού οξέος (ΝΟΑ) και α-ναφθαλενοξικού οξέος (ΝΑΑ), καθώς και της ίδιας της β-CD στη ριζοβολία και τη μεταβολική δραστηριότητα των υδρόβιων φυτών Apium nodiflorum. Η προσθήκη συμπλόκου NOA/β-CD υπό συγκέντρωση 10-9 Μ σε θρεπτικό διάλυμα φυτών Apium nodiflorum παρουσίασε στατιστικά τα καλύτερα αποτελέσματα, σε σύγκριση με όλες τις άλλες δοκιμές, όσον αφορά την παραγωγή ριζικής μάζας και τους δείκτες μεταβολικής δράστηριότητας που μετρήθηκαν (κλάσμα προλίνης, κλάσμα εκχυλίσιμων αμινοξέων, σακχάρων και πρωτεϊνών).
Ο Άθως στη λογοτεχνία. Συμβολή στη καταγραφή κειμένων για το Άγιο Όρος ελλήνων και γάλλων ταξιδιωτών - συγγραφέων στον 20ο αιώνα
Authors: Δαμουλή Ευαγγελία
Published: August 2021

[…] Πρόθεση και στόχος της παρούσας διδακτορικής διατριβής, είναι η καταγραφή, παρουσίαση και (στο μέτρο του δυνατού) εμβάθυνση των κειμένων που ενέπνευσε το Άγιο Όρος σε Έλληνες και Γάλλους ταξιδιώτες του 20ου αιώνα. Το πλήθος των κειμένων αλλά και οι διαφορετικές - πολυεπίπεδες γραφές, μας οδήγησαν στην επιλογή να καταγράψουμε κυρίως κείμενα μέσα στα οποία αποτυπώνεται η βιωματική συνάντηση μιας συγγραφικής προσωπικότητας με την Αθωνική Πολιτεία. […]
Περιβαλλοντικά βιώσιμη τουριστική ανάπτυξη. Πλαίσιο αξιολόγησης. Η περίπτωση της Κρήτης
Authors: Κοζυράκης Γεώργιος
Published: August 2021

Η παρούσα διδακτορική διατριβή εξετάζει το ζήτημα της Περιβαλλοντικά Βιώσιμης Τουριστικής Ανάπτυξης, της ανάπτυξης δηλαδή του τουρισμού (μαζικού και εναλλακτικού) εντός των ορίων της φέρουσας ικανότητας και των δυνατοτήτων διαχείρισης και προστασίας των φυσικών και πολιτιστικών πόρων. Με την προώθηση της Περιβαλλοντικά Βιώσιμης Τουριστικής Ανάπτυξης περιορίζονται οι επιπτώσεις που προκαλεί η τουριστική ανάπτυξη στους πόρους οι οποίοι χρησιμοποιούνται είτε από τον τουρισμό ως τη βάση ανάπτυξής του, είτε από άλλους κλάδους της οικονομίας. Επίσης ένα άλλο σημαντικό ζήτημα που εξετάζεται στην παρούσα διατριβή είναι η αξιολόγηση της προώθησης της Περιβαλλοντικά Βιώσιμης Τουριστικής Ανάπτυξης με τη χρήση ενός ειδικού Πλαισίου Αξιολόγησης, το οποίο προτείνεται για πρώτη φορά στην παρούσα διατριβή. Το Πλαίσιο αυτό περιλαμβάνει δείκτες αξιολόγησης της Βιωσιμότητας οι οποίοι κατηγοριοποιούνται σε συγκεκριμένες διαστάσεις και θεματικές κατηγορίες. Το Πλαίσιο αυτό αναπτύσσεται και εφαρμόζεται σε τουριστικούς προορισμούς της Περιφέρειας Κρήτης με διαφορετικά χαρακτηριστικά. Για τον προσδιορισμό την έννοιας και αναγκαιότητας προώθησης της Περιβαλλοντικά Βιώσιμης Τουριστικής Ανάπτυξης και του Πλαισίου Δεικτών Αξιολόγησής της, απαιτήθηκε η μελέτη ζητημάτων που αφορούν την Βιώσιμη Ανάπτυξη, το Βιώσιμο Τουρισμού, τον Μαζικό και Εναλλακτικό Τουρισμό, τις επιπτώσεις που προκαλεί ο τουρισμός, τα Πλαίσια Αξιολόγησης της Βιωσιμότητας και τη σχετική διεθνή εμπειρία. […]
Στάσεις και αντιλήψεις απέναντι στη γυναίκα αθλήτρια, όπως αποτυπώνονται στον έντυπο τύπο πολιτικό και αθλητικό, το δεύτερο μισό του 20ου αιώνα
Authors: Πολιτοπούλου Αναστασία
Published: August 2021

[…] Κύριος σκοπός αυτής της εργασίας είναι πώς οι πολιτικές εφημερίδες, μέσα από τον ιδεολογικό χώρο που εκφράζουν, αποτυπώνουν τη γυναίκα-αθλήτρια στις τρεις προαναφερθείσες ιστορικές περιόδους καθώς και πώς οι αθλητικές εφημερίδες οι οποίες απευθύνονται σε δύο διαφορετικά κοινωνικά status, εργατικό και αστικό, συμβαδίζουν με τις προκαταλήψεις και νοοτροπίες τους, απέναντι της. Αλλά πέρα από το ενδιαφέρον που παρουσιάζει η ανάλυση των εφημερίδων στα πλαίσια μιας συγκεκριμένης ιστορικοκοινωνικής συγκυρίας η έρευνά μας έχει και έναν ευρύτερο στόχο: να συμβάλλει στη διατύπωση ορισμένων υποθέσεων σχετικά με τον τρόπο που οι, αφ’ ενός πολιτικές εφημερίδες ταυτίστηκαν με τις στάσεις-αντιλήψεις, προκαταλήψεις και νοοτροπίες των ιδεολογικών τους χώρων και στις τρεις διαφορετικές ιστορικές περιόδους ή άλλαξαν, και αφ’ ετέρου οι αθλητικές εφημερίδες αν ακολούθησαν πιστά τα status που αφορούν και τις τρεις περιόδους. […]
Οι επιπτώσεις της ενδοοικογενειακής βίας στην κοινωνική ένταξη των αλλοδαπών γυναικών
Authors: Σκλάβου Κωνσταντίνα
Published: August 2021

Τα τελευταία χρόνια το θέμα της ενδοοικογενειακής βίας έχει βρεθεί στο επίκεντρο του ενδιαφέροντος των επιστημόνων και αποτελεί αντικείμενο πολλών ερευνητικών εργασιών. Εξάλλου αποτελεί κοινό τόπο η άποψη ότι η βία κατά των γυναικών είναι ένα φαινόμενο που διατρέχει όλες τις κουλτούρες, σε όλα τα μήκη και πλάτη της γης, και πλήττει άτομα όλων των κοινωνικών στρωμάτων, ανεξαρτήτου χαρακτηριστικών, οικονομικής κατάστασης και μορφωτικού επιπέδου. Η επιστημονική έρευνα όμως έχει αναδείξει τις διαφορετικές όψεις του φαινομένου, τόσο στον τρόπο εκδήλωσης, όσο και στις συνέπειες που επιφέρει, όταν υπάρχουν ποιοτικές διαφοροποιήσεις στα κοινωνικά χαρακτηριστικά των ομάδων, από τις οποίες προέρχονται οι θύτες και τα θύματα. Στο πλαίσιο αυτό η παρούσα διδακτορική διατριβή επιδιώκει την ποιοτική προσέγγιση και αποτύπωση του προβλήματος της ενδοοικογενειακής βίας σε δείγμα κακοποιημένων γυναικών προσφύγων και μεταναστριών. Συγκεκριμένα μελετήθηκαν οι σωματικές, ψυχολογικές και κοινωνικές επιπτώσεις της βίας στις γυναίκες και το πώς αυτές επιδρούν στη διαδικασία της κοινωνικής τους ένταξης. Τα αποτελέσματα της ερευνητικής διαδικασίας αναδεικνύουν τις διαστάσεις του προβλήματος στον εν λόγω πληθυσμό και τις επιπτώσεις που επιφέρει στη σωματική, την ψυχική υγεία και τους βασικούς τομείς της ενσωμάτωσης των γυναικών θυμάτων. Επίσης αποτυπώνεται ο ρόλος του πολιτισμικού παράγοντα και της διαδικασίας της μετανάστευσης στη διαμόρφωση της δυναμικής ή την αναπαραγωγή της ενδοοικογενειακής βίας που εν τέλει οδηγούν στην παρεμπόδιση της κοινωνικής ένταξης, δεδομένων των προβλημάτων που αντιμετωπίζει η Ελλάδα, ως χώρα υποδοχής προσφύγων και μεταναστών.
Η πολιτική φιλοσοφία της παιδείας στην τελευταία βυζαντινή αναγέννηση του ΙΔ' αιώνα και ο Θωμάς Μάγιστρος
Authors: Λολίτσας Κωνσταντίνος
Published: August 2021

Το υπό διαπραγμάτευση θέμα της Βυζαντινής παιδείας, είναι αρκούντως μελετημένο όχι όμως και εξαντλημένο. Υπάρχουν ακόμα πτυχές οι οποίες δεν έχουν μελετηθεί - όπως π.χ. τα κείμενα πολιτικής παιδείας ειδικά μετά το δεύτερο μισό του 11ου αιώνα - και τομείς στους οποίους η μελέτη είναι στερεότυπη, χωρίς την θέαση της "άλλης ματιάς". Η διείσδυση του χριστιανισμού στον Ελληνισμό και η αφομοίωση της ελληνικής παιδείας απ’ τη χριστιανική σκέψη, αποτελεί όσον αφορά τη μελέτη του φαινομένου δύσκολη, και πολύπλοκη τομή στην Ιστορία, η οποία συντελείται στους πρώτους χριστιανικούς αιώνες αλλά το υπόβαθρό της ανάγεται στους ελληνιστικούς χρόνους. Η ερμηνεία της ύπαρξης και του κόσμου με οντολογικές προϋποθέσεις αντιστροφής της αρχαιοελληνικής προτεραιότητας του Είναι έναντι της ελευθερίας του προσώπου, είναι το αποτέλεσμα αυτής της συνάντησης, με κύριους πρωτεργάτες τους Έλληνες πατέρες της εκκλησίας από τον 2° έως τον 15° αιώνα. Αυτός ο εξελληνισμός της χριστιανικής σκέψης όσον αφορά την εφαρμογή της γνωσιοθεωρίας των Ελλήνων στο οντολογικό γεγονός ή ο εκχριστιανισμός της ελληνικής φιλοσοφίας όσον αφορά την απάντηση της εκκλησίας στα οντολογικά ερωτήματα των Ελλήνων, σημαδεύει όλη την περίοδο που καλούμε Βυζαντινή, τυπικά μέχρι την κατάλυσή της από τους Τούρκους. Η αποφατικότητα της ορθόδοξης παράδοσης έδινε την δυνατότητα στους Βυζαντινούς συγγραφείς να κινούνται άνετα σε όλα τα είδη του λόγου και στις πηγές της γνώσης, χωρίς να αισθάνονται ότι προδίδουν την μεταφυσική τους τοποθέτηση. Όπως λέει η HUSSEY οι Βυζαντινοί συγγραφείς όχι μόνο γνώριζαν πως να περιγράφουν την διπλωματία και τον συνεχή αγώνα εναντίον των εισβολέων μαζί με τις ποικίλες αποχρώσεις των πολύπλοκων προσωπικών σχέσεων - μια και κανενός είδους μανιχαϊστικός δυαλισμός δεν εμφιλοχωρεί στη σκέψη τους - αλλά είχαν την διορατικότητα και την διεισδυτικότητα να σατιρίζουν καθώς περιγράφουν. Και σ’ αυτόν τον κλάδο όπως και στους υπόλοιπους, το Βυζάντιο, ζούσε κάτω από την σκιά της κλασσικής παράδοσης. […]
Πολιτισμός και τοπική κοινωνία
Authors: Μπιτσάνη Ευγενία
Published: August 2021

Ο πολιτισμός ως τρόπος ζωής, όπου οι ανθρώπινες αξίες θα είναι οι ρυθμιστές του κοινωνικού και οικονομικού συστήματος, προϋποθέτει τη λειτουργία και ενός τρόπου διακυβέρνησης καθαρά δημοκρατικού, που να καλύπτει τις υλικές και πνευματικές ανάγκες όλου του πληθυσμού. Η Τοπική Αυτοδιοίκηση είναι αυτός ο θεσμός που αντιπροσωπεύει και εκφράζει μια τοπική λαϊκή εξουσία, γνήσια δημοκρατική, προορισμένη να εξυπηρετεί ισότιμα όλους τους δημότες σε όλες τις τοπικές τους ανάγκες. Κατά συνέπεια η τοπική αυτοδιοίκηση, που από τη φύση της βρίσκεται πολύ πιο κοντά στη λαϊκή βάση, είναι ο φυσικός υποδοχέας των πολιτιστικών δραστηριοτήτων μιας εξελισσόμενης κοινωνίας κι ο καταλληλότερος φορέας άσκησης πολιτιστικής πολιτικής. Γι’ αυτό οφείλει να συνδέεται με την τοπική κοινωνία, ν’ ακούει τις ανάγκες της και να εκφράζει τις αντιλήψεις της. Η πολιτιστική δράση μαζί με τους κανόνες, τους θεσμούς, τα πλαίσια και τους πόρους αποτελεί υπόθεση της τοπικής κοινωνίας με πρωταρχικό μέλημα την ενεργοποίηση και συμμετοχή του πολίτη. Είναι γεγονός ότι κατά την τελευταία δεκαπενταετία η πρωτοβάθμια Τοπική Αυτοδιοίκηση ανέλαβε πρωτοβουλίες σε θέματα πολιτισμού, στα πλαίσια της γενικότερης επιχειρηματικής δραστηριοποίησής της με αποτελέσματα θετικά και αρνητικά αλλά το κυριότερο επίτευγμα όλου αυτού του εγχειρήματος, συνίσταται στην ανεύρεση πολύτιμης εμπειρίας όσον αφορά τα προβλήματα που αναδύθηκαν στην πορεία. Στην παρούσα εργασία θα επιχειρηθεί η αποτίμηση αυτής της πορείας καθώς και η διερεύνηση και ανάλυση των συνθηκών που διαμορφώθηκαν στην περίοδο 1980-2000 όσον αφορά τις προοπτικές και τα προβλήματα της Τοπικής Αυτοδιοίκησης στα ζητήματα του πολιτισμού. Επίσης θ’ αναδειχθεί ο ρυθμιστικός ρόλος του πολιτισμού στην ανάπτυξη ενός τόπου ο οποίος αξιοποιείται ταυτόχρονα για την ενίσχυση τόσο των οικονομιών τοπικής κλίμακας όσο και της Εθνικής Οικονομίας. Στα δύο πρώτα κεφάλαια, ξεκινώντας από την άποψη ότι αφ’ ενός μεν ο πολιτισμός είναι πολύ πλατιά έννοια, στηριζόμενοι σ’ ένα ευρύ ορισμό του πολιτισμού ως τρόπου ζωής που περιλαμβάνει ακόμα και τις συνήθειες της καθημερινής ζωής στην πόλη, η οποία απλώνεται σ’ ένα ευρύτατο φάσμα δραστηριοτήτων, αντικατοπτρίζοντας έτσι την πολυπλοκότητα της κοινωνίας, αφ’ ετέρου δε ότι δεν έχει νόημα όταν κρίνεται και λειτουργεί ξεκομμένα θα επιχειρηθεί μέσω της παρούσας εργασίας ν’ αποδειχθεί πως η πολιτιστική διάσταση της ανάπτυξης μιας τοπικής κοινωνίας συμβάλλει στην κοινωνικοπολιτική ενσωμάτωση και αναβάθμιση των κατοίκων, στην ποιοτική βελτίωση των συνθηκών ζωής τους και στην επίτευξη της μέγιστης δυνατής συμμετοχής τους στις διαδικασίες ανάπτυξης του τόπου τους. Επίσης θα επιχειρηθεί σ’ αυτά τα κεφάλαια η θεωρητική προσέγγιση του πολιτισμού ως μέσο για τοπική ανάπτυξη, ως μέσο κοινωνικών αλλαγών, ως παράγοντα τοπικού δυναμισμού (dynamisme locale), ως στοιχείο για τη χάραξη χωροταξικής πολιτικής και τέλος ως στοιχείο πολιτικής, οικονομικής και κοινωνικής ανάπτυξης. […]
Η οργάνωση και η διοίκηση της αστυνομίας: πολιτικοιδεολογικά χαρακτηριστικά της ελληνικής αστυνομίας (1984-2000)
Authors: Παπακωνσταντής Γεώργιος
Published: August 2021

Η Αστυνομία αποτελεί ένα μηχανισμό και μια μορφή οργάνωσης η οποία παρουσιάζεται παράλληλα με τη γέννηση του Σύγχρονου Κράτους. Ιστορικά, η γέννηση της ως θεσμού κοινωνικού ελέγχου και επιβολής εξουσίας συνδέεται με την ανάγκη της κρατικής εξουσίας να εξασφαλίζει την πειθαρχία των πολιτών σε συγκεκριμένους κανόνες που η ίδια διαμορφώνει και με τους οποίους, από τη μία ρυθμίζει την κοινωνική συμβίωση με συγκεκριμένο τρόπο και από την άλλη, διατηρεί και αναπαράγει το διαμορφωμένο κυρίαρχο σύστημα εξουσίας. Η ιστορική εξέλιξη της νομιμοποιητικής βάσης της κρατικής εξουσίας μέσα από την ανάπτυξη κρατικών θεσμών ανάδειξής της με δημοκρατικές διαδικασίες επηρέασε και το θεσμό της αστυνομίας, προσδίδοντάς του δημοκρατική νομιμοποίηση. Η Αστυνομία αποτελεί και ένα οργανωτικό φαινόμενο, το οποίο δεν έχει μελετηθεί αρκετά μολονότι η γέννηση, η ύπαρξη και η λειτουργία της επηρεάζουν σε σημαντικό βαθμό τη δημόσια και ιδιωτική ζωή. Ως κρατικός θεσμός δημιουργεί την επιστημονική ανάγκη για την τεκμηρίωση των δομών και των πλαισίων δράσης της. Η Ελληνική Αστυνομία, από τυπική άποψη, είναι αρμόδια να εξασφαλίζει στον ελληνικό λαό, μέσα στα πλαίσια του συντάγματος και των νόμων, τα αγαθά της έννομης τάξης και Ασφάλειας. Έχοντας όμως υπόψη ότι αποτελεί ένα θεσμό που διαδραματίζει σημαντικό ρόλο στις σχέσεις κράτους και κοινωνίας, η σημασία του είναι ιδιαίτερα σημαντική για τη δημοκρατία, τη δομή του κράτους και την κοινωνική συμβίωση των πολιτών. Επιπλέον η μελέτη του συγκεκριμένου θεσμού και ο προσδιορισμός των οργανωτικών, κοινωνικοπολιτικών και ιδεολογικών του χαρακτηριστικών, μπορεί να προσφέρει ένα εργαλείο κατανόησης των κοινωνικών, ιδεολογικών και πολιτικών σχέσεων μεταξύ κοινωνίας και κράτους δημιουργώντας ένα πεδίο πρόσφορο στην εξαγωγή και τη γενίκευση χρήσιμων συμπερασμάτων στην κοινωνιολογική και πολιτική έρευνα της σύγχρονης ελληνικής κοινωνίας. Αφορά δε ιδιαίτερα στα ζητήματα του ελέγχου, της επίβλεψης και της υπακοής των πολιτών στο κυρίαρχο σύστημα εξουσίας. […]
Το γέλιο ως διατάραξη της συμβολικής τάξης και ως υπερκάλυψη των αναμενομένων αποτελεσμάτων της οποιασδήποτε επικοινωνιακής διαδικασίας
Authors: Πετράκης Κωνσταντίνος
Published: August 2021

Γέλιο το ανατρεπτικό, γέλιο που διαταράσσει, γέλιο που στην συνέχεια νομιμοποιεί τις «αθέμιτες» διαδικασίες που το παρήγαγαν. Γέλιο που διασπά την ήρεμη τάξη των καθημερινών πραγμάτων. Γέλιο που δικαιώνει την βία του λόγου που το παράγει. Αυτό το γέλιο μελετήσαμε και σε αυτό το γέλιο επικεντρώσαμε την προσοχή μας. Πώς όμως ανεβαίνει στην προφάνεια των αναζητήσεων ενός επιστήμονα στο τέλος του 20ου αιώνα με αρχές του 21ου πρώτου; Πώς αναδύεται η δυνατότητα της μελέτης του και πώς μας «επιτρέπεται» να καταπιαστούμε με αυτό; Το γέλιο έχει απασχολήσει πάρα πολλούς διανοητές αλλά αποσπασματικά, χωρίς να του αφιερώσουν ένα ολόκληρο έργο τους. Αν εξαιρέσουμε τον Αριστοτέλη και τον Μπερξόν, όλοι οι άλλοι μελετητές ασχολήθηκαν με το γέλιο στο πλαίσιο άλλων μελετών τους: αισθητικών, μελετών για την κωμωδία, το κωμικό, το ανέκδοτο κ.λπ. Τον εικοστό αιώνα είχαμε μια έξαρση μελέτης του φαινομένου, γεγονός που συνάδει με την απελευθέρωση της σκέψης ως προς την μελέτη των ανθρώπινων συμπεριφορών με αφετηρία το σώμα. Δεν είναι τυχαίο που κατά τον μεσαίωνα χάθηκε το γέλιο του Αριστοτέλη, δεν αντιγράφηκε επαρκώς ώστε να περισωθεί. Δεν θα μπορούσε το γέλιο να έχει, εκτενώς, μελετηθεί σε μια εποχή που σώμα και ψυχή έπρεπε να είναι απαλλαγμένο από τις ηδονές. Το γέλιο συνδέεται με το σεξ μέσω της πλούσιας απόλαυσης, που και αυτό προσφέρει, και της έντονης σωματικότητάς του. Πώς θα μπορούσαν πριν τον εικοστό αιώνα οι διανοητές να αναφερθούν άφοβα σε αυτό όταν, όπως αναφέρει ο Μισέλ Φουκώ, «οι πρώτοι δημογράφοι και οι ψυχίατροι του δέκατου ένατου αιώνα, όταν χρειαζόταν να το αναφέρουν έπρεπε να ζητήσουν συγνώμη που αποσπούσαν την προσοχή των αναγνωστών τους σε θέματα τόσο ποταπά και τιποτένια» (σ.σ.: όπως το σεξ); Από το τέλος της αρχαιότητας έως την βικτοριανή εποχή εφαρμόζονται και ακολουθούνται ειδικές τεχνικές και πολιτικές της εγκράτειας, των οποίων τις βάσεις έχουν βάλει ο ίδιος ο Πλάτωνας, ο Ισοκράτης, ο Νικοκλής, ο Ξενοφώντας και ο Αριστοτέλης. Ας μην ξεχνάμε ότι το γέλιο είναι μια μορφή απόλαυσης δια της σπατάλης. Μια σπατάλη που κορυφώνεται όσο μεγαλώνει η αδιαφορία για την καλύτερη δυνατή «οικονομική» διαχείριση των απολαύσεων. […]
Η μεθοδολογία PRIS
Authors: Καλλονιάτης Χρήστος
Published: August 2021

Μία από τις σημαντικότερες προκλήσεις στο χώρο της τεχνολογίας λογισμικού (software engineering) είναι να μπορούν οι χρήστες να εμπιστεύονται το λογισμικό που χρησιμοποιούν καθημερινά, σε επαγγελματικό και προσωπικό επίπεδο. Βασικός παράγοντας που επηρεάζει την εμπιστοσύνη των χρηστών στο λογισμικό είναι η εξασφάλιση της προστασίας της ιδιωτικότητάς τους (privacy). Οι ερευνητικές περιοχές που ασχολούνται με την προστασία της ιδιωτικότητας κατά την ανάπτυξη πληροφοριακών συστημάτων είναι η τεχνολογία απαιτήσεων (requirements engineering) και η ασφάλεια πληροφοριακών συστημάτων (information systems security). Η μελέτη των δύο αυτών περιοχών υποδεικνύει τα ακόλουθα προβλήματα/ελλείψείς: α) Την έλλειψη μεθοδολογιών που απευθύνονται στην ολοκληρωμένη και αποτελεσματική αντίμετώπιση/ενσωμάτωση των απαιτήσεων της ιδιωτικότητας στη φάση της σχεδίασης συστημάτων, β) Την έλλειψη του τρόπου μετάφρασης των απαιτήσεων ιδιωτικότητας σε τεχνολογικές λύσεις στη φάση της υλοποίησης, γ) Την αδυναμία προσαρμογής του τρόπου υλοποίησης των απαιτήσεων ιδιωτικότητας, από τις αντίστοιχες τεχνολογικές λύσεις, στο περιεχόμενο του υπό ανάπτυξη συστήματος. Στα πλαίσια της παρούσας διατριβής: • Διερευνήθηκε η ανάγκη ανάπτυξης μίας μεθοδολογίας που θα απαντά στα προαναφερόμενα ερωτήματα. • Αποτυπώθηκαν οι βασικές απαιτήσεις που χαρακτηρίζουν την ίδιωτικότητα και που πρέπει να μελετώνται για την πλήρη κάλυψη και υλοποίηση της και αποτυπώθηκαν οι τεχνολογίες ενίσχυσης της ιδιωτικότητας που υλοποιούν κάθε μία από τις απαιτήσεις αυτές. • Προτάθηκε μία νέα μεθοδολογία, η μεθοδολογία PriS, για την εύρεση των απαιτήσεων ιδιωτικότητας στη φάση της σχεδίασης συστημάτων και αποτυπώθηκε το εννοιολογικό της πλαίσιο. • Παρουσιάστηκε ο τρόπος λειτουργίας της προτεινόμενης μεθοδολογίας σε μελέτη περίπτωσης που αφορά σε ένα σύστημα ηλεκτρονικής ψηφοφορίας μέσω του Διαδικτύου. • Προτάθηκε επίσης μια σειρά από πρότυπα ιδιωτικότητας για την κάθε απαίτηση ιδιωτικότητας, με σκοπό τη σύνδεση των απαιτήσεων με τις διεργασίες που τις υλοποιούν. • Αναπτύχθηκε ένα φορμαλιστικό μοντέλο της μεθοδολογίας PriS και εφαρμόστηκε στη μελέτη περίπτωσης του συστήματος ηλεκτρονικής ψηφοφορίας μέσω του Διαδικτύου.
Νεοπλατωνικά στοιχεία στο "Μεσνεβί" του Τζελαλεττίν Ρουμί και η κοινωνία των Μεβλεβηδών
Authors: Μυστακίδου Ελένη
Published: August 2021

Ο Μεβλανά Τζελαλεττίν Ρουμί (1207-1273) θεωρείται ένας από τους μεγαλύτερους εκπροσώπους της παγκόσμιας μυστικιστικής φιλολογίας. Αρχικά διακρίθηκε ως ιεροκήρυκας με πλήρη κατάρτιση στα θρησκευτικά θέματα. Αργότερα όμως προτίμησε το ρόλο του pir δηλαδή του Αγίου και αφιέρωσε όλη του τη ζωή στο θείο έρωτα. Η "ανοικτή" κοινωνία των Σελτσούκων του Ικονίου, επηρεασμένη από το ανεπτυγμένο περσικό πνεύμα και το Χριστιανισμό που άκμασε στην περιοχή, άρχισε να τον θεωρεί Άγιο πριν ακόμα πεθάνει. Στην Καππαδοκία που απέχει ελάχιστα από το Ικόνιο δίδαξαν μεγάλοι μυστικιστές Θεολόγοι όπως ο Γρηγόριος Νύσσης, Γρηγόριος Ναζιανζηνός και ο Μέγας Βασίλειος. Έτσι, οι κάτοικοι της περιοχής ήταν έτοιμοι να δεχθούν τις διδασκαλίες του Μεβλανά. Στο σημείο αυτό θεωρούμε σκόπιμο να αναφέρουμε ότι ο ελληνικός πολιτισμός διαδόθηκε στα εδάφη της Μικράς Ασίας από την εποχή του πρώτου αποικισμού (12ος αιώνας π.Χ.) και κυρίως με το δεύτερο αποικισμό αιώνας π.Χ.). Επειδή ο πολιτισμός αυτός δεν απείλησε τις τοπικές πολιτιστικές παραδόσεις υιοθετήθηκε από τους γηγενείς λαούς. Η ελληνική γλώσσα υπήρξε το μέσο επικοινωνίας όλων των λαών της Μέσης Ανατολής. Η αναφορά αυτή κρίνεται απαραίτητη, γιατί όπως διαπιστώσαμε στα πλαίσια της έρευνας μας, μεγάλη μερίδα της τουρκικής επιστημονική κοινότητας καταβάλει σημαντική προσπάθεια να εκτουρκίσει και να οικειοποιηθεί ολόκληρη την πολιτιστική κληρονομιά του Μικρασιατικού χώρου. Θύμα, βέβαια, αυτής της νοοτροπίας είναι και ο Τζελαλεττίν Ρουμί. Πρόσφατα ο Τούρκος Υπουργός Πολιτισμού Ιστεμίχαν Ταλάι κατηγόρησε το Ιράν ότι επιχειρεί να διεκδικήσει τον Ρουμί επειδή γεννήθηκε στην περσική πόλη Μπάλχ του Χορασάν κι έγραψε τα έργα του στην περσική γλώσσα. Ο κ. Υπουργός, όμως, αρνείται να μας πει που στηρίζει την τουρκική καταγωγή του Τζελαλεττίν. Θεωρεί, πιθανότατα, τον μεγάλο Πέρση φιλόσοφο, Τούρκο επειδή έζησε στο Ικόνιο και η πόλη αυτή ανήκει σήμερα στην τουρκική Δημοκρατία! Αλλά και ο κ. Çefik Can στο έργο του Mevlana ve Eflâtun προσπαθεί να αποδείξει ότι ο Τζελαλεττίν δεν έχει καμία σχέση με τον Πλάτωνα και κατηγορεί ορισμένους άλλους Τούρκους επιστήμονες, χωρίς να τους κατονομάζει, επειδή παρομοιάζουν το Ρουμί με τον Πλάτωνα. Ορισμένοι συγγραφείς θέλοντας προφανώς να εξυμνήσουν το Μεβλανά τον αποκαλούσαν Εφλατούν. Στήριζαν ενδεχομένως τον ισχυρισμό τους και σε κάποιες φήμες, σύμφωνα με τις οποίες ο τάφος του Πλάτωνα, βρίσκεται πάνω στην ακρόπολη του Ικονίου. Πιθανότατα όμως, πρόκειται για συμφυρμό του ονόματος του Πλάτωνα, τουρκιστί Εφλατούν, και του Αγίου Αμφιλοχίου, τον οποίο αποκαλούσαν Αμφιλόθεο, ο τάφος του οποίου βρίσκεται πράγματι στο Ικόνιο. Πάντως ακόμα και σήμερα υπάρχει ένα κεφαλόβρυσο που ονομάζεται Εφλατούν πιναρί (Eflâtun Pinari). Ο λόγος που δόθηκε η ονομασία αυτή στηρίζεται σε έναν αραβικό θρύλο, σύμφωνα με το οποίο, ο Πλάτωνας κατάφερε να σταματήσει τον Κατακλυσμό, κάνοντας τα νερά να τρέξουν κάτω από τη γη. […]
Μικροκυματική απεικόνιση αντικειμένων στο εσωτερικό δομών: δισδιάστατη αριθμητική μοντελοποίηση και μελέτη επέκτασης στις τρεις διαστάσεις
Authors: Αλιφέρης Ιωάννης
Published: August 2021

Ο όρος «μικροκυματική απεικόνιση» περιγράφει ένα σύνολο μεθόδων ανακατασκευής των ιδιοτήτων ενός άγνωστου αντικειμένου, χρησιμοποιώντας ως πηγή πληροφορίας την αλληλεπίδραση τού αντικειμένου με ηλεκτρομαγνητική ακτινοβολία μικροκυματικών συχνοτήτων. Οι ζητούμενες ιδιότητες μπορεί να περιλαμβάνουν τη 'θέση, το σχήμα, τα ηλεκτρομαγνητικά χαρακτηριστικά (από τα οποία μπορεί να προκόψει η σύσταση), ή ένα συνδυασμό των παραπάνω. Η παρούσα εργασία εξετάζει τη μικροκυματική απεικόνιση μικρής εμβέλειας, όπου η διάταξη εκπομπής και μέτρησης βρίσκεται σε μικρή απόσταση από το υπό μελέτη αντικείμενο. Τα τελευταία είκοσι χρόνια έχει εκδηλωθεί μεγάλο ενδιαφέρον για μεθόδους απεικόνισης με χρήση μικροκυμάτων. Η μικροκυματική απεικόνιση έχει εφαρμοστεί ως τεχνική μη καταστροφικού ελέγχου σε κτήρια, στην ανίχνευση μεταλλικών ή διηλεκτρικών αντικειμένων, όπως οι νάρκες κατά προσωπικού, καθώς επίσης και στην περιοχή τής βιοϊατρικής, για την απεικόνιση βιολογικών ιστών. Μπορούμε να ορίσουμε διάφορες κατηγορίες μεθόδων, με βάση μια σειρά κριτηρίων, όπως είναι η γεωμετρία τής μετρητικής διάταξης, το θεωρητικό μοντέλο που χρησιμοποιείται και το είδος τής πληροφορίας που δίνει η κάθε μέθοδος. Η δισδιάστατη απεικόνιση - για την οποία χρησιμοποιείται και ο όρος «τομογραφία» - δίνει πληροφορία για μια εγκάρσια τομή τού αντικειμένου, ενώ αν η πληροφορία περιγράφει ολόκληρο το αντικείμενο, πρόκειται για τρισδιάστατη απεικόνιση. Το αντικείμενο μπορεί να βρίσκεται στον ελεύθερο χώρο, ή στο εσωτερικό ενός μέσου με γνωστές ιδιότητες, στην περίπτωση της μικροκυματικής απεικόνισης στο εσωτερικό δομών. Η ηλεκτρομαγνητική ακτινοβολία, με την οποία αλληλεπιδρά το υπό εξέταση αντικείμενο, παράγεται από μία ή περισσότερες κεραίες εκπομπής. Το αποτέλεσμα αυτής τής αλληλεπίδρασης μετριέται από μία ή περισσότερες κεραίες λήψης. Το πλήθος και η γεωμετρική διάταξη των εκπομπών και των δεκτών, αποτελούν επιπλέον χαρακτηριστικά των διαφόρων μεθόδων. Μια διάταξη «πολλαπλής πρόσπτωσης» (multiview) χρησιμοποιεί περισσότερους τού ενός εκπομπούς, ή ισοδύναμα έναν εκπομπό που μετακινείται. Ο όρος «πολλαπλής μέτρησης» (multistatic) περιγράφει τη μέτρηση τού ανακλώμενου ηλεκτρομαγνητικού κύματος από πολλούς δέκτες, ή από ένα δέκτη που μετακινείται. Σε ό,τι αφορά τη μορφή τού προσπίπτοντος κύματος, μπορούμε να διακρίνουμε τις μεθόδους στο πεδίο τού χρόνου και στο πεδίο τής συχνότητας· στην παρούσα εργασία αναφερόμαστε στις τελευταίες. […]
Εφαρμογές της υπέρυθρης θερμογραφίας για τον έλεγχο δομικών υλικών σε κατασκευές
Authors: Αβδελίδης Νικόλαος
Published: August 2021

Η υπέρυθρη θερμογραφία είναι μία μη καταστρεπτική τεχνική η οποία μπορεί να χρησιμοποιηθεί επιτυχώς σε ένα εύρος εφαρμογών και συγκεκριμένα στον έλεγχο δομικών υλικών σε κατασκευές. Στην παρούσα εργασία, χρησιμοποιήθηκε υπέρυθρη θερμογραφία διπλών περιοχών μήκους κύματος (3-5.4μm και 8-12μm) για τον έλεγχο ιστορικών- παραδοσιακών και σύγχρονων υλικών-κατασκευών, με παθητική ή ενεργητική προσέγγιση, ανάλογα με την περίπτωση της εφαρμογής. Η τεχνική της υπέρυθρης θερμογραφίας προτυποποιήθηκε και εφαρμόστηκε στον έλεγχο παραδοσιακών-ιστορικών υλικών και κατασκευών για ερευνητικούς λόγους όπως: προσδιορισμό των συντελεστών εκπομπής, αποτίμηση της κατανομής της υγρασίας σε πορώδη μέσα και έλεγχο των επεμβάσεων συντήρησης σχετικά με επεμβάσεις στερέωσης σε πορώδεις λίθους, έλεγχο συμπεριφοράς ιστορικών κονιαμάτων και κονιαμάτων αποκατάστασης, αποτίμηση επεμβάσεων καθαρισμού σε ιστορικά κτίρια, καθώς και εξέταση ψηφιδωτών και αποτίμηση των επεμβάσεων συντήρησης τους. Στην περίπτωση των σύγχρονων υλικών-κατασκευών, εφαρμόστηκαν και οι δύο θερμογραφικές προσεγγίσεις ελέγχου στην ανίχνευση-αναγνώριση ατελειών σε κατασκευές, οι οποίες ατέλειες προκύπτουν είτε λόγω κοπώσεως ή γήρανσης των υλικών ή ακόμα και σε κακοτεχνίες. Παρουσιάζονται τα αποτελέσματα διαγνωστικών μελετών, στο εργαστήριο και επί τόπου, σε παραδοσιακά υλικά, ιστορικά κτίρια και μνημεία, καθώς και σε οδοστρώματα αεροδρομίου και υλικά αεροσκαφών. Αναλύονται ακόμα τα πλεονεκτήματα και οι περιορισμοί των θερμογραφικών τεχνικών κατά την εφαρμογή τους. Τέλος, τα αποτελέσματα της ερευνητικής αυτής μελέτης επιβεβαιώνουν ότι η υπέρυθρη θερμογραφία στον ελλαδικό χώρο πρέπει να θεωρηθεί ως μία υψηλού τεχνολογικά επιπέδου μη καταστρεπτική τεχνική αποτίμησης δομικών υλικών σε κατασκευές.
Αρχιτεκτονικές παροχής τηλεπικοινωνιακών υπηρεσιών με χρήση πρότυπων προγραμματιστικών διεπαφών
Authors: Γιαννακάκης Προκόπιος
Published: August 2021

Είναι δεδομένο ότι τα τελευταία χρόνια οι χώροι των τηλεπικοινωνιακών και υπολογιστικών συστημάτων συγκλίνουν όλο και περισσότερο. Η γρήγορη εξέλιξη των τηλεπικοινωνιακών δικτύων αλλά και η αποτελεσματική διαχείριση και εκμετάλλευσή τους βασίζεται σε τεχνολογία που προέρχεται από την πληροφορική επιστήμη. Παράλληλα η δικτύωση είναι πια βασικό συστατικό της τεχνολογίας υπολογιστικών συστημάτων και δε νοείται μοντέρνο υπολογιστικό σύστημα χωρίς τηλεπικοινωνιακή λειτουργικότητα. Έτσι, καθώς σήμερα συνυπάρχουν πολλά και ετερογενή δίκτυα (PSTN, κινητά και ασύρματα δίκτυα), είμαστε υποχρεωμένοι να αντιμετωπίσουμε το Internet, ένα δίκτυο υπολογιστών, ισότιμα με όλα τα άλλα και ως βασικό στοιχείο του συνολικού τηλεπικοινωνιακού δικτύου. Η παρούσα διατριβή εξετάζει ορισμένα θέματα που έχουν σχέση με τη σύγκλιση των δύο κόσμων, τηλεπικοινωνιών και υπολογιστών, επικεντρώνοντας σε δύο συγκεκριμένες πτυχές. Η πρώτη είναι το γενικότερο μοντέλο παροχής υπηρεσιών και τον αντίκτυπο που μπορεί να έχει αυτή η σύγκλιση στη διαδικασία ανάπτυξης και προσφοράς τηλεπικοινωνιακών υπηρεσιών για όλους τους εμπλεκόμενους (συμπεριλαμβανομένων των Λειτουργών Δικτύων αλλά και των χρηστών-πελατών). Η δεύτερη αφορά στη διαδικασία ανάπτυξης τηλεπικοινωνιακών εφαρμογών και υλοποίησης λειτουργικότητας με τη βοήθεια μοντέρνων τεχνικών που προέρχονται από τα υπολογιστικά συστήματα. Ειδικότερα, εξετάζονται τα οφέλη που μπορούν να προκύψουν από την υιοθέτηση πρότυπων προγραμματιστικών διεπαφών για πρόσβαση σε τηλεπικοινωνιακή λειτουργικότητα και τεχνολογιών κατανεμημένων υπολογιστικών συστημάτων. Επίσης προτείνονται λύσεις και αρχιτεκτονικές που μπορούν να χρησιμοποιηθούν σε εφαρμογές, που όσο το δυνατόν αντικατοπτρίζουν τις τρέχουσες ανάγκες της αγοράς. […]
Επίλυση δικτύων δρομολόγησης με χρήση γενετικών αλγορίθμων
Authors: Πρωτονοτάριος Ματθαίος-Αλέξανδρος
Published: August 2021

In recent years, many service suppliers and distributors have recognized the importance of designing efficient routing strategies to improve the level of customer's service and reduce freight transportation costs. Traditionally, routing problems have been modeled as mixed integer or dynamic programming problems in order to be solved with advanced techniques of mathematical programming. There exists an extended literature on these efforts, many of which have been used with great success in real world applications and continue to take up time of many researchers throughout the world, due to their importance and their applicability to most real world problems. However, in many cases these approaches have important drawbacks, and fail to model all the dynamic and stochastic parameters involved. The dissertation's objective is to provide a deeper understanding of real life routing problems with various characteristics and to investigate and invent new and effective algorithms that produce near-optimal solutions. A strategy that uses genetic algorithms is presented, which proves to be efficient in routing problems. A new chromosome representation suitable for routing and scheduling problems is introduced. The proposed algorithm is supported by domain specific, intelligent genetic operators which boost the genetic search towards near optimal solutions. In order to deal with premature convergence and degeneration of population, a dynamic population sizing technique is proposed that provides a desired level of genetic diversity throughout the evolution. The proposed approach produces competitive results, comparing to best published results reported thus far by other researchers on classical vehicle routing benchmarks problems. Extensive tests with real operational data sets have also been performed, leading to high-quality results. Furthermore, in order to reduce computation time, methods for deriving parallel versions of the algorithm have been proposed. Applying the methodology in HPCN Platforms, the algorithm is able to solve problems faster or solve larger problems. Finally, a decision support system based on the presented genetic algorithm methodology has been developed, aiming at providing efficient support to companies involved in distribution. The integrated system enhances the ability of a company for fast and high quality routing and scheduling decisions towards cost-effectiveness.